ETA:n sekakomitean päätös N:o 83/2003, tehty 20 päivänä kesäkuuta 2003, ETA-sopimuksen liitteen XV (Valtion tuki) muuttamisesta



Virallinen lehti nro L 257 , 09/10/2003 s. 0039 - 0040



ETA:n sekakomitean päätös N:o 83/2003, tehty 20 päivänä kesäkuuta 2003, ETA-sopimuksen liitteen XV (Valtion tuki) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XV muutettiin 6 päivänä joulukuuta 2002 tehdyllä ETA:n sekakomitean päätöksellä N:o 170/2002(1). (2) Euroopan yhteisön perustamissopimuksen 87 ja 88 artiklan soveltamisesta työllisyystukeen 12 päivänä joulukuuta 2002 annettu komission asetus (EY) N:o 2204/2002(2), sellaisena kuin se on oikaistuna EYVL:ssä L 349, 24.12.2002, s. 126, olisi otettava osaksi sopimusta, ON PÄÄTTÄNYT SEURAAVAA: 1 artikla Lisätään sopimuksen liitteessä XV olevan 1f kohdan (komission asetus (EY) N:o 70/2001) jälkeen seuraava: "Työllisyystuki 1g. 32002 R 2204: Komission asetus (EY) N:o 2204/2002, annettu 12 päivänä joulukuuta 2002, Euroopan yhteisön perustamissopimuksen 87 ja 88 artiklan soveltamisesta työllisyystukeen (EYVL L 337, 13.12.2002, s. 3), sellaisena kuin se on oikaistuna EYVL:ssä L 349, 24.12.2002, s. 126. Tätä sopimusta sovellettaessa asetusta koskevat seuraavat mukautukset: a) ilmaisulla 'Euroopan yhteisön perustamissopimuksen 87 ja 88 artikla' tarkoitetaan ETA-sopimuksen 61 ja 62 artiklaa; b) ilmaisulla 'perustamissopimuksen 87 artiklan 1 kohta' tarkoitetaan ETA-sopimuksen 61 artiklan 1 kohtaa; c) ilmaisulla 'perustamissopimuksen 87 artiklan 2 kohdan b alakohta' tarkoitetaan ETA-sopimuksen 61 artiklan 2 kohdan b alakohtaa; d) ilmaisulla 'perustamissopimuksen 87 artiklan 3 kohta' tarkoitetaan ETA-sopimuksen 61 artiklan 3 kohtaa; e) ilmaisulla 'perustamissopimuksen 88 artiklan 3 kohta' tarkoitetaan valvontaviranomaisesta ja tuomioistuimesta tehdyn sopimuksen pöytäkirjassa 3 olevaa 1 artiklan 3 kohtaa; f) ilmaisulla 'perustamissopimuksen 87 artiklan 3 kohdan a alakohta' tarkoitetaan ETA-sopimuksen 61 artiklan 3 kohdan a alakohtaa; g) ilmaisulla 'perustamissopimuksen 87 artiklan 3 kohdan c alakohta' tarkoitetaan ETA-sopimuksen 61 artiklan 3 kohdan c alakohtaa; h) ilmaisulla 'jäsenvaltio' tarkoitetaan EY:n jäsenvaltiota tai EFTA-valtiota. Ilmaisulla 'jäsenvaltiot' tarkoitetaan EY:n jäsenvaltioita tai EFTA-valtioita; i) ilmaisulla 'komissio' tarkoitetaan ETA-sopimuksen 62 artiklassa määriteltyä toimivaltaista valvontaviranomaista; j) korvataan 1 artiklan 2 kohdan ensimmäinen alakohta seuraavalla: 'Tätä asetusta sovelletaan kaikilla ETA-sopimuksen 61-64 artiklassa tarkoitetuilla aloilla myönnettävään tukeen, myös tämän liitteen lisäyksessä lueteltujen ja sopimuksen soveltamisalaan kuuluvien tuotteiden tuotantoon, jalostamiseen ja kaupan pitämiseen liittyvään toimintaan.'; k) 3 ja 11 artiklassa ilmaisulla 'yhteismarkkinoille soveltuva' tarkoitetaan ilmaisua 'ETA-sopimuksen toimintaan soveltuva'; l) liitteessä I tarkoitetut tiedot toimitetaan osoitteeseen registry@eftasurv.int; m) liitteessä II tarkoitetut kertomukset toimitetaan osoitteeseen registry@eftasurv.int." 2 artikla Asetuksen (EY) N:o 2204/2002 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 21 päivänä kesäkuuta 2003, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(3). 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä 20 päivänä kesäkuuta 2003. ETA:n sekakomitean puolesta Puheenjohtaja P. Westerlund (1) EUVL L 38, 13.2.2003, s. 34. (2) EYVL L 337, 13.12.2002, s. 3. (3) Valtiosäännön asettamista vaatimuksista ei ole ilmoitettu.